Sergio Ramos

Serxio Ramos Garsia (; Kamas, Sevilya, Ispaniya) — ispaniyalik futbolchi, Parij Saint-Germain FC jamoasi va  Ispaniya milliy terma jamoasi himoyachisi. U himoyachilar qiroli

Faoliyati 
Serxio 14 yoshida Sevilya jamoasining ko’rigidan o’tdi va o’shanda o’zini yaxshi ko’rsatdi. Tez orada u klubning yoshlar jamoasida o’ynashni boshladi.

2002/03 mavsumda Ispaniya chempionatining ikkinchi divizionida ishtirok etayotgan Sevilyaning rezerv jamoasida bitta o’yin o’tkazdi.  2003/04 mavsumda Ramos zahira jamoasida 25 ta o’yin o’tkazib, bitta gol urgan holda jamoaning asosiy o’yinchisiga aylandi.

2004-yilning boshida o’sha vaqtdagi Sevilyaning murabbiyi Xoakin Kaparros Ramosni asosiy jamoaning tarkibiga qo’shdi. 2004-yil 1 fevralda Ramos  Primeradada Deportivo jamoasiga qarshi debyut o’yinini o’tkazdi.
O’sha yilning yozida Ispaniya yoshlar terma jamoasi bilan 19 yoshdan katta bo’lmaganlar o’rtasidagi Yevropa chempionatining g’olibi bo’ldi. 
2004/05 mavsumda Serxio Primerada 31 ta o’yin o’tkazdi va 2 ta golning muallifiga aylandi. Shuningdek,  UEFA kubogi o’yinlarida ham o’ynadi. Mavsum oxiriga kelib, Serxio chempionatning kashfiyoti sifatida tan olindi.

2005-yil 26 martda Ramos Ispaniya terma jamoasining Xitoy terma jamoasi bilan kechgan uchrashuvida terma jamoadagi birinchi o’yinini o’tkazdi. U 18 yoshda edi va Ispaniya terma jamoasida o’ynagan eng yosh o’yinchiga aylandi. Biroz muddatdan so’ng, 2006 yilgi Jahon chempionati saralash bahsidagi Serbiya va Chernogoriya bilan bo’lgan o’yinga asosiy tarkibga kiritildi. O’sha vaqtdan buyon u Luis Aragones jamoasining asosiy himoyachisiga aylandi.

2005-yilning yozida  madridning “Real” jamoasi 27 million yevroga Ramosni xarid qildi.  Barselona va  Manchester Yunitedlar ham uni o’z tarkibida ko’rish istagida edi.

JCh-2006 o’tganiga sal kam bir yildan bo’lganidan so’ng, Serxio “Real” tarkibida faoliyatidagi birinchi katta titul, Ispaniya chempionligini qo’lga kiritdi.

Yevro-2008ning saralash bahslarida 12 o’yindan 11 tasida ishtirok etdi va 2 ta gol urishga muvaffaq bo’ldi. Mazkur turnirning g’olibiga aylanib, Ispaniya terma jamoasi bilan Yevropa chempioni unvoniga sazovor bo’ldi.

 2010-yilgi Jahon chempionatida ham jamoasining har bir o’yiniga tushib, jamoadoshlariga yordam berdi. Finalda Gollandiya bilan 1:0 hisobida g’alaba qozonib, Ispaniya tarixida birinchi bora Jahon chempioni nomiga sazovor bo’ldi. Serxio esa musobaqaning ramziy terma jamoasiga kiritildi.

2011-yil 17-mayida “Real” bilan shartnomasini 2017-yilgacha, yiliga 4.5 million yevro maosh bilan uzaytirdi .

2012-yil 7 yanvarida Ramos o’zining Ispaniya chempionatidagi 250-nchi uchrashuvini o’tkazdi .

Shaxsiy hayot 
Serxio Ramosning qallig’i Telecino telekanalining reportyori Lara Alvarez hisoblanadi. .

O’yin uslubi 

Ramos har xil pozitsiyalarda yaxshi o’ynay oladi. “Real” murabbiylari ham uni bu xususiyatidan ko’plab foydalanashiadi. Masalan, ba’zi o’yinlarda u tayanch yarim himoyachi vazifasini bajargan. So’nggi vaqtlarda Ramos markaziy himoyada o’ynayapti.

Statistika

Jamoadagi statistikasi 
2011 yil 4 iyulga nisbatan

Erishgan natijalari 
 Yevropa chempioni: 2008,  2012
 Jahon chempioni: 2010
 Ispaniya chempioni: 2006/07, 2007/08, 2011/12
 Ispaniya kubogi: 2010/11
 Ispaniya superkubogi sohibi: 2008, 2012
 19 yoshgacha Yevropa chempioni: 2004

Shahsiy 
La Liganing yil kashfiyoti : 2005
Yevropa sport jurnallari ramziy jamoasi: 2007/08, 2011/12
FIFA World XI: 2008, 2011, 2012
UEFA Yilning ramziy jamoasi: 2008
FIFA Jahon Chempionati 2010: Castrol Index g'olibi
FIFA Jahon chempionati yulduzlar jamoasi: 2010
UEFA Yevro 2012: Castrol EDGE Index g'olibi
UEFA Evropa turniri ramziy jamoasi: 2012

Manbalar

Havolalar 
 Real Madrid rasmiy saytidagi profili  
 sports.ru saytidagi ma’lumoti
 Fan-sayt 
 Twitter

Ispaniya futbolchilari
Yashayotgan insonlar